Public procurement notice: Contract Notice
Published: 2021-05-07
Buyer: Rigspolitiet
Country: DK
Contract type: Supplies
Procedure: Negotiated procedure
CPV classification: 34100000 | 34110000: Passenger cars | 34114200: Ambulances | 34971000 | 35200000: Police equipment
Submission deadline: 2021-06-04
Award criteria: The most economic tender

Technical requirements: Politiet råder i dag over 82 stk. mobile enheder til Automatisk Trafik Kontrol (ATK-køretøjer), der omfatter køretøjer med tilhørende måleudstyr (bestående af kameraer og software). Antallet af ATK-køretøjer forventes udvidet således, at politiet i fremtiden kommer til at råde over 107 stk. ATK-køretøjer i alt.
Udbuddet af måleudstyr og køretøjer til Automatisk Trafikkontrol (ATK) gennemføres som ét samlet udbud, der indebærer, at politiet modtager færdigopbyggede ATK-køretøjer, hvor måleudstyr og køretøjer er tilpasset fra starten af. Det indebærer, at leverandøren påtager sig ansvaret for opbygning af køretøjer og sikrer, at måleudstyret og eventuelle ekstra kameraer kan monteres heri.
- Rammeaftale om levering, konfiguration, support og vedligehold af måleudstyr til Automatisk Trafikkontrol (ATK)
- Rammeaftale om levering, konfiguration, support og vedligehold af måleudstyr til Automatisk Trafikkontrol (ATK) regulerer kundens anskaffelse af kameraer, batterier, kabler samt service og vedligeholdelse af måleudstyret og eventuelle ekstra kameraer.
- Rammeaftalen om levering og opbygning af køretøjer til Automatisk Trafikkontrol (ATK) regulerer kundens anskaffelse af køretøjer med og uden opbygning.
- Rammeaftalen om levering af service og vedligehold af køretøjer til Automatisk Trafikkontrol (ATK) regulerer kundens anskaffelser af service- og værkstedsydelser samt reservedele, sliddele og komponenter.
- Service- og vedligehold af ATK-køretøjer, herunder værkstedsydelser, der omfatter reservedele, sliddele og komponenter
- Måleudstyr, der består af kamera, batterier og kabler og software, der er tilpasset Rigspolitiets it-systemer og i øvrigt monteret i køretøjerne
- Kamera, der kan fotografere nummerplader bag på køretøjer og i øvrigt er monteret i køretøjerne og automatisk koblet til ATK-måleudstyr.
- Support og vedligehold af måleudstyr og eventuelt ekstra kamera som omfatter reservedele, sliddele og komponenter samt kalibrering af måleudstyret. Leverandøren skal levere måleudstyr til brug for hastighedskontrol, der kan monteres i køretøjet samt flyttes til en trefod. Desuden skal måleudstyret leveres med en fotokvalitet, der sikrer, at føreren kan genkendes i forbindelse med hastighedsmålinger. Måleudstyret skal kunne måle et køretøj, hvor nummerpladen og hastigheden registreres og kobles sammen med et billede af køretøjet og føreren. Måleudstyret skal også automatisk kunne identificere et køretøj, hvor nummerpladen er placeret bag på køretøjet, fx en motorcykel eller en bil med påhængskøretøj. Hvis det ikke er muligt med måleudstyret skal leverandøren levere et ekstra kamera til denne funktion. Det væsentlige er i den forbindelse, at der er en kobling mellem relevante kameraer, således at der automatisk sendes et foto af nummerpladen bag på køretøjet til måleudstyret, der registrerer hastigheden. Det vil ikke være et krav, at det ekstra kamera kan foretage en hastighedsmåling, men det skal kunne flyttes til en trefod. Formålet er at understøtte politiets indsats mod hastighedsovertrædelser forbundet med motorcykler, køretøjer med påhængskøretøj, køretøjer med uaflæselige nummerplader foran (fx pga. snedækning) eller lignende. Leverandøren skal endvidere levere løbende support og vedligehold af måleudstyret og det eventuelle ekstra kamera i kontraktperioden.
Køretøjerne skal være af typen Kombi varebil med ruder bag, 2 skydedøre (en i hver side) og kun med adskillelse fra førersædet til varerummet. Køretøjet skal have en tilladt totalvægt på max. 3 500 kg.
Leverandøren skal levere et færdigt opbygget køretøj (grundkøretøj inklusiv opbygning). Opbygningen består af en simpel montering af udvendigt lys samt en indvendig indretning af varerummet til et kontormiljø, herunder levering og montering af måleudstyr, således at køretøjet med opbygning kan anvendes til Automatisk Trafikkontrol. Derudover skal der ske en sikring af køretøjet mod angreb. Omfanget heraf vil fremgå af udbudsmaterialet som alene offentliggøres for de prækvalificerede tilbudsgivere. Politiet skal derudover have mulighed for at anskaffe ATK-måleudstyr, ekstra kamera, komponenter samt eftermonteret udstyr (dvs. uden at købe et køretøj), til politiets opbygning af politiets andre køretøjer.
Sidst skal leverandøren yde service- og værkstedsydelser på de tilbudte ATK-køretøjer i landets 12 politikredse. Der stilles ligeledes krav om, at leverandøren har direkte adgang til producentens eller dennes repræsentants relevante systemer og informationer, test-, kalibrerings- og diagnoseværktøj i forhold til det tilbudte køretøj i forbindelse med levering af service- og værkstedsydelser. Leverandøren skal endvidere kunne levere de til grundkøretøjet tilhørende reservedele, sliddele, dæk mv.
Rammeaftalens forventede samlet værdi estimeres at udgøre ca. 101 mio. DKK for både levering af køretøjer, opbygning og vedligehold samt levering af måleudstyr, eventuelt ekstra kameraer, montering i køretøjerne og vedligehold i rammeaftalernes løbetid. Det understreges, at der udelukkende er tale om et estimat. Rigspolitiet er ikke forpligtet til at aftage en bestemt volumen.
Rigspolitiet har option på forlængelse af rammeaftalen om levering af service og vedligehold af køretøjerne, ud over rammeaftalernes ordinære løbetid på syv (7) år, således at service- og værkstedsydelser samt reservedele, sliddele og komponenter leveres af leverandøren i relation til det enkelte ATK-køretøj, anskaffet under rammeaftalen om levering og opbygning af ATK-køretøjerne, i 7 år regnet fra første indregistrering af det enkelte ATK-køretøj.

Eligibility requirements: Ansøgeren skal i sin anmodning om prækvalifikation udfylde og underskrive appendiks 4. Ansøger skal i appendiks 4 angive ansøgers egenkapital, samlede aktiver samt soliditetsgraden for det senest disponible regnskabsår, afhængigt af hvornår ansøger blev etableret eller startede sin virksomhed, hvis tallene for disse balancetal foreligger. Appendiks 4 skal udfyldes og underskrives af en hos ansøgeren tegningsberettiget person. Ansøger bedes være særligt opmærksom på, at appendiks 4 skal vedlægges relevant dokumentation for virksomhedens økonomiske og finansielle formåen. Dokumentation kan almindeligvis føres ved at vedlægge en erklæring fra revisor eller virksomhedens årsregnskab eller uddrag heraf for det seneste år, hvis offentliggørelse af årsregnskabet er foreskrevet i lovgivningen i det land, hvor den økonomiske aktør er etableret. Såfremt der er sket væsentlige ændringer siden seneste årsregnskab, skal der vedlægges information herom. Disse kan anføres i appendiks 4. Såfremt ansøger baserer sig på andre enheders formåen (underleverandører), beregnes ansøgers soliditetsgrad for ansøger og underleverandørerne samlet. Såfremt ansøger består af en sammenslutning af økonomiske aktører (konsortium), beregnes ansøgers samlet soliditetsgrad. Der udfyldes alene ét appendiks 4. Det bemærkes, at ansøger og de enheder, som ansøger baserer sin økonomiske og finansielle formåen på, hæfter solidarisk for rammeaftalernes gennemførelse. Solidarisk hæftelse medfører at virksomheden, der afgiver støtteerklæring, skal underskrive rammeaftalerne. Derudover medfører solidarisk hæftelse, at såfremt hovedleverandøren misligholder rammeaftalen og dette medfører et økonomisk tab for ordregiver, kan ordregiver rette det økonomiske krav mod støttevirksomheden, såfremt hovedleverandøren ikke kan dække dette.
Ansøger skal være egnet til at opfylde de udbudte rammeaftaler. For at sikre dette, skal følgende mindstekrav til ansøgers egnethed være opfyldt: 1) Ansøgers soliditetsgrad skal som minimum være på 20 % de seneste 3 disponible regnskabsår.
Ansøger skal i sin anmodning om prækvalifikation aflevere følgende: Liste over de betydeligste leveringer af relevans for rammeaftalens genstand, jf. punkt II.1.5), som ansøger har udført i løbet af de sidste fem (5) år, med angivelse af beskrivelse, tidspunkter samt de offentlige eller private modtagere af disse leverancer inkl. kontaktperson. Appendiks 5 bedes benyttet. Der kan maksimalt angives fem (5) referencer, uanset om ansøger er en enkelt virksomhed, om ansøger baserer sig på andre enheders tekniske og faglige formåen, eller om der er tale om en sammenslutning af virksomheder (f.eks. et konsortium). Anføres der flere end fem (5) referencer, vil der udelukkende blive lagt vægt på de fem (5) første referencer. Såfremt det ikke kan afgøres, hvilke referencer, der er de senest udførte fem (5), vil referencerne blive udvalgt ved lodtrækning. Såfremt betaling for leverancer, angivet i referencelisten, er modtaget i anden valuta end DKK, bedes ansøgeren omregne denne til DKK til en kurs, der svarer til den dagskurs, der var gældende på leveringsdatoen for hver enkelt leverance (benyt evt. dette link: http://nationalbanken.statistikbank.dk/909). Ansøger skal være opmærksom på, at én reference kan vedrøre samtlige leveringer under en rammeaftale/kontrakt. Såfremt ansøgeren har leveret flere leverancer under en rammeaftale/kontrakt angives dette som én reference. Kun referencer, der vedrører ydelser, som er udført på ansøgningstidspunktet vil blive tillagt betydning ved vurdering af, hvilke ansøgere, der har dokumenteret de mest relevante leverancer. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt/rammeaftale), er det kun den del af ydelserne, der er udført inden for de seneste 5 år, der indgår i vurderingen af leverancen. Hvis en del af ydelserne ikke er udført inden for de seneste 5 år eller inden for ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste 5 år og inden ansøgningsfristen. Baserer ansøger sig på andre enheders tekniske og/eller faglige formåen vedrørende udførelsen af konkrete dele af ydelserne, som rammeaftalerne omfatter, jf. punkt II.1.5), skal de konkrete dele af ydelserne under rammeaftalerne udføres af den enhed, som ansøger baserer sig på. Ansøger vil ikke blive afkrævet yderligere dokumenter for teknisk og faglig formåen. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.